చిత్రం భళారే విచిత్రం (సినిమా)

చిత్రం భళారే విచిత్రం 1992 లో విడుదల అయిన హాస్య చిత్రం. ఒక నగరంలో ఉపాధి కోసం వచ్చిన నలుగురు మిత్రుల కథ ఇది. ఈ చిత్రం మంచి హాస్య సన్నివేశాలతో నిండి, ఆద్యంతం నవ్వులు పండిస్తుంది.

చిత్ర కథ
సుధాకర్, బ్రహ్మానందం ఒక విశ్రాంత పోలీసు కానిస్టేబులు అయిన గోరోజనాల గరుడాచలం (కోట శ్రీనివాస రావు) ఇంట్లో అద్దెకు ఉంటుంటారు. సుధాకర్ ఒక ముద్రణాలయం(ప్రింటింగ్ ప్రెస్)లో కంపోసర్‌గా పనిచేస్తూ ఉంటాడు. ఉద్యోగం లేని బ్రహ్మానందం ఇంటి పనులు చూస్తూంటాడు. మనుషులు అంటే సదభిప్రాయం లేని గరుడాచలం ఇంటి అద్దె కోసం వీరిని ప్రశ్నించినప్పుడల్లా నేర్పుగా తప్పించుకుంటుంటారు. కొన్నాళ్ళకి ఉద్యోగాల వేటలో వీరి మిత్రులు రాజా (నరేష్), రాఘవ కూడా వీరి దగ్గరకి వస్తారు.
గరుడాచలానికి తెలియకుండా నలుగురూ అదే ఇంట్లో ఉంటూ ఉద్యోగాలు వెతుక్కుంటూ ఉంటారు. రాజాకి ఒక సూపర్ మార్కెట్లో ఉద్యోగం దొరుకుతుంది. రాఘవ ఒక హోటల్లో సూపర్ వైజర్ పనిలో చేరతాడు. 
ఉద్యోగాలు దొరికిన ఆనందంలో నలుగురూ బారులో మందు త్రాగి ఇంటికి వచ్చి ఇదేంటని ప్రశ్నించిన గరుడాచలాన్ని కొట్టడంతో, అతను వాళ్ళని ఇంట్లోచి తరిమేస్తాడు. పట్నంలో ఎక్కడా బ్రహ్మచారులకి ఇళ్ళు దొరక్కపోవడంతో సుధాకర్ భార్యగా ఆడవేషం వేసుకున్న రాజా, తండ్రిగా బ్రహ్మానందం, తమ్ముడిగా రాఘవ నటిస్తూ ఒక ఇంట్లో అద్దెకు చేరతారు. ఆ ఇంటి యజమాని కూతురిని రాజా ప్రేమిస్తాడు.

 తారాగణం 
విజయ నరేష్_ నిమ్మగడ్డ రాజేశ్వరరావు "రాజా "
 రాజీవీ_స్వప్న 
 శుభలేఖ సుధాకర్ _సుధాకర్ 
 తులసి _ మీరా 
 బ్రహ్మానందం_ బ్రహ్మానందం 
 బిందు ఘోష్_గజలక్ష్మి 
 మహర్షి రాఘవ_ రాఘవ 
 జయలలిత 
 కోట శ్రీనివాసరావు_ గోరోజనాల గరుడాచలం 
 జయప్రకాశ్ రెడ్డి_ఫణి 
 అత్తిలి లక్ష్మి_అన్నపూర్ణమ్మ
 చిట్టిబాబు_స్వప్న సర్వెంట్ 
 రావి కొండలరావు _కోలాయప్పా 
 ప్రదీప్ శక్తి _ఇన్ స్పెక్టర్ 
 గిరిబాబు_రాజా బాస్ 
 ఎం.ఎస్.రాయుడు
 సుధాకర్ రెడ్డి
 శ్యామ్ బాబు
 విజ్జి 
 రాధాకుమారి_ రాజా నాయనమ్మ 
 శివశంకర్ మాస్టర్_ డ్యాన్స్ మాస్టర్. 

 సాంకేతిక వర్గం 

 దర్శకుడు: పి.ఎన్.రామచంద్రరావు 
 చిత్రానువాదం: పి.ఎన్.రామచంద్రరావు 
 కథ: పి.సాంబశివరావు
 సంగీతం: విద్యాసాగర్ 
 మాటలు: తోటపల్లి మధు 
 పాటలు: వేటూరి సుందరరామమూర్తి 
 నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, శైలజ, కె.ఎస్.చిత్ర 
 ఛాయ గ్రహణం: బాబ్జీ 
 ఎడిటింగ్: బి.శంకర్_ఎస్.రమేష్ 
 నిర్మాత: ఆర్.ఎన్.విజయకుమార్ 
 నిర్మాణ సంస్థ: శ్రీ సాయిరాం ఫిలింస్ 
 విడుదల:07:06:1991.

 సంగీతం 

 బ్రహ్మచారులం, రచన: వేటూరి, గానం. ఎస్. పి.బాలసుబ్రహ్మణ్యం

 నవ్వుకునే మన, రచన: వేటూరి, గానం. కె ఎస్ చిత్ర, ఎస్ పి . బాలసుబ్రహ్మణ్యం 

 మహాశయా మతులు, రచన: వేటూరి, గానం. ఎస్. పి. శైలజ, ఎస్. పి. బాలసుబ్రహ్మణ్యం 

 మద్దెల దరువులు, రచన: వేటూరి, గానం. ఎస్. పి. బాలసుబ్రహ్మణ్యం 

 సీతాలు ఎరుగని, రచన: వేటూరి, గానం. ఎస్ పి. శైలజ, కె.ఎస్.చిత్ర.

 మూలాలు 

వర్గం:తెలుగు హాస్య సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు